spôsob užívania doplnku výživy a interakcie
Dobry deň, chcela by som sa opýtať každý deň užívam anopiryn po jedle kúpila som si aj tehotenské vitaminy femibion 2 môžu sa tieto vitaminy kombinovať s anopyrinom ? Má byt medzi nimi aj nejaký odstup ?Tieto vitaminy obsahujú kapslu a tabletu to sa má užívať naraz alebo po jednom počas dna ?
Dobrý deň,
ďakujeme za Vašu otázku.
Výživový doplnok Femibion 2  je určený pre tehotné ženy od 13. do 40. týždňa tehotenstva. Balenie obsahuje 28 tabliet a 28 kapsúl (4 týždne užívania). Odporúča sa užiť 1 tableta a 1 kapsula 1x denne spolu s hlavným jedlom.
Medzi výživovým doplnkom Femibion 2 a liekom Anopyrin je popísaná interakcie bez klinickej závažnosti. Kyselina askorbová (vitamín C) podávaná vo vyšších dávkach znižuje pH moču a tým môže zvyšovať spätnú tubulárnu absorpciu kyslých liečiv s následným predĺžením ich biologického polčasu. No vzhľadom na to, že výživové doplnky nepodliehajú klinickému skúšaniu, niektoré možné interakcie nemuseli byť doposiaľ zachytené.
Odporúčam Vám poradiť sa so svojím gynekológom.
S pozdravom
PharmDr. Patrícia Čečková